***The Father*** er en britisk-fransk film fra 2020 regissert av Florian Zeller og skrevet av Zeller sammen med Christopher Hampton. Filmen er basert på Zellers eget teaterstykke *Le Père* fra 2012, og er hans debut som filmregissør. Anthony Hopkins spiller hovedrollen som den aldrende Anthony som har startet å utvikle demens.

Filmen hadde verdenspremiere på Sundance Film Festival 27. januar 2020 og norsk kinopremiere 28. mai 2021. Den har vunnet en rekke priser, blant annet vant Hopkins Oscar for beste mannlige hovedrolle mens Zeller og Hampton vant Oscar for beste filmatisering under den 93. Oscar-utdelingen. Filmen ble nominert som beste utenlandske kinofilm foran Amandaprisen 2021.

Handlingsreferat
----------------

Anne besøker faren Anthony i leiligheten hans, etter at hans oppførsel har ført til at enda en omsorgsperson har sagt opp jobben sin. Anthony har demens - og glemmer derfor viktige hendelser, eller hvor ting blir oppbevart i leiligheten hans. Han forteller Anne at han tror den siste omsorgspersonen hans stjal klokken hans, og at han aldri kommer til å flytte ut av leiligheten sin. Men Anne forteller Anthony at hun planlegger å flytte til Paris for å være sammen med en mann, noe som forvirrer Anthony siden han ikke husker noen menn i livet hennes siden slutten av ekteskapet hennes med James. Anne sier at hvis han fortsetter å nekte å ansette en omsorgsperson, må hun flytte ham til et sykehjem.

Dagen etter møter Anthony en ukjent mann, Paul, i leiligheten. Paul sier at han er Annes mann, og at Anthony bor i leiligheten deres. Anne kommer tilbake, men fremstår for Anthony som en annen kvinne. Når en ny omsorgsperson, Laura, kommer til et jobb-intervju, forteller Anthony at han tidligere var en profesjonell danser og insisterer på at han ikke trenger hjelp. Anthony sier senere at Laura minner ham om hans andre datter Lucy, som han ikke har snakket med på lenge. Anthony blir tatt med til en lege, men avviser at han sliter med hukommelsen. Senere forteller han Laura hvor stolt han er av Lucy, en maler. Hun forteller ham at hun er lei seg for Lucys ulykke, men Anthony blir forvirret fordi han ikke kan huske noen slik ulykke. 

I løpet av filmen blir det klart at Anthony egentlig har bodd sammen med Anne i årevis, men han tror fremdeles at han bor i sin egen leilighet. Etter at Anne kommer hjem, har hun og mannen hennes – som noen ganger kalles Paul og andre ganger James, og fremstår som to forskjellige menn – en krangel angående en ferie som måtte avlyses, på grunn av Anthony. En morgen våkner Anthony og går ut av leiligheten, og befinner seg på et sykehus. Han husker dermed Lucy som lå i en sykehus-seng med blod i ansiktet. Han våkner deretter på et helt annet soverom, som er på et sykehjem. Sykepleieren hans dukker opp, som tidligere hadde vært i leiligheten hans som både Anne og Laura - men hun identifiserer seg denne gangen som Catherine. En annen sykepleier ved navn Bill dukker også opp, identisk med en av mennene som tidligere så ut til å være Annes ektemann.

Anthony begynner å gråte av hjelpeløshet, siden han ikke forstår hva som skjer med og omkring ham.

Skuespillere
------------

* Anthony Hopkins – Anthony
* Olivia Colman – Anne
* Rufus Sewell – Paul
* Imogen Poots – Laura/Lucy
* Olivia Williams – Catherine/Laura/Anne
* Mark Gatiss – Bill/Paul
* Ayesha Dharker – Dr. Sarai
* Roman Zeller – gutt

Referanser
----------

1. 1 2 3 4 5 6 7 8   (på en) *The Father*, Composer: Ludovico Einaudi. Screenwriter: Christopher Hampton, Florian Zeller. Director: Florian Zeller, 2020, Wikidata Q65066669
2. 1 2   nmhh.hu[Hentet fra Wikidata]
3. ↑  ; *Box Office Mojo*; besøksdato: 18. juni 2022.
4. 1 2 3 4 5   Internet Movie Database, www.imdb.com, besøkt 18. juni 2022[Hentet fra Wikidata]
5. 1 2   europeanfilmawards.eu, European Film Awards ID 19537, besøkt 12. desember 2021[Hentet fra Wikidata]
6. ↑   orf.at[Hentet fra Wikidata]
7. ↑   www.academie-cinema.org[Hentet fra Wikidata]
8. ↑  «Kritikerne mener The Father er en perfekt film om demens». *kinomagasinet.no*. 13. mars 2021. Besøkt 17. oktober 2021.
9. ↑  «Filmanmeldelse «The Father»: Far faller». *vg.no*. 29. mai 2021. Besøkt 17. oktober 2021.
10. 1 2  «The Father». *p3.no*. 26. mai 2021. Besøkt 17. oktober 2021.
11. ↑  ««Ninjababy» har flest nominasjoner til Amandaprisen». *vg.no*. 16. juni 2021. Besøkt 17. oktober 2021.

Eksterne lenker
---------------

* (en) *The Father* på Internet Movie Database Rediger på Wikidata

* (sv) *The Father* i Svensk Filmdatabas Rediger på Wikidata

* (da) *The Father* i Danmark Nationale Filminstitut Rediger på Wikidata

* (fr) *The Father* på Allociné Rediger på Wikidata

* (en) *The Father* på Rotten Tomatoes Rediger på Wikidata

* (en) *The Father* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |